దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
హీరోలకు మనవరాలిగా నటించి... వాళ్ల పక్కనే హీరోయిన్‌గా మెప్పించిన శ్రీదేవి
అతిలోక సుందరిగా ఇండస్ట్రీలో తనకంటు ప్రత్యేక స్థానం సంపాదించిన శ్రీదేవి ఎన్నో అరుదైన రికార్డుల్ని సొంతం చేసుకుంది. బాలనటిగా అరంగేట్రం చేసిన శ్రీదేవి ఆ తర్వాత హీరోయిన్‌గా ఓ వెలుగు వెలిగింది. నాలుగు దశాబ్దాల పాటు అతిలోక సుందరిగానే జనం నీరాజనాలు అందుకున్న శ్రీదేవి నాలుగైదు తరాల స్టార్ హీరోలందరితోనూ నటించింది.
TNN | Updated:
Feb 25, 2018, 11:11AM IST
అతిలోక సుందరిగా ఇండస్ట్రీలో తనకంటు ప్రత్యేక స్థానం సంపాదించిన శ్రీదేవి ఎన్నో అరుదైన రికార్డుల్ని సొంతం చేసుకుంది. బాలనటిగా అరంగేట్రం చేసిన శ్రీదేవి ఆ తర్వాత హీరోయిన్&zwnj;గా ఓ వెలుగు వెలిగింది. నాలుగు దశాబ్దాల పాటు అతిలోక సుందరిగానే జనం నీరాజనాలు అందుకున్న శ్రీదేవి నాలుగైదు తరాల స్టార్ హీరోలందరితోనూ నటించింది. బాలనటిగా తెలుగులో బడిపంతులు చిత్రంలో ఎన్టీఆర్ మనుమరాలిగా నటించిన శ్రీదేవి ఆ తర్వాత కాలంలో అదే ఎన్టీఆర్ సరసన 16 ఏళ్ల వయసులో వేటగాడు సినిమాలో హీరోయిన్&zwnj;గా నటించింది. ఆ తర్వాత ఎన్టీఆర్&zwnj;తో వేటగాడు, సర్దార్ పాపారాయుడు, గజదొంగ, కొండవీటి సింహం, జస్టిస్ చౌదరి, బొబ్బిలిపులి, అనురాగదేవత వంటి ఎన్నో హిట్ చిత్రాల్లో శ్రీదేవి నటించింది.
Visit Site
Recommended byColombia
ఎన్టీఆర్&zwnj;తో పాటూ ఏఎన్నార్, కృష్ణ, కృష్ణంరాజు వంటి స్టార్ హీరోలతో సినిమాల్లో చేశారు. వారి సినిమాల్లో మనవరాలిగా, కూతురిగా నటించిన శ్రీదేవి.. అదే హీరోల సరసన కథానాయికగానూ నటించి మెప్పించారు. ఏఎన్నార్&zwnj;-శ్రీదేవి కాంబినేషన్&zwnj;లో ముద్దుల కొడుకు అనే సినిమా వచ్చింది. దీని తర్వాత ముద్దుల మొగుడు, శ్రీరంగనీతులు, బంగారు కానుక, ప్రేమ కానుక, ప్రేమాభిషేకం, సత్యం శివం అనే సినిమాలు వచ్చాయి. వీటిలో ప్రేమాభిషేకం ఇండస్ట్రీ హిట్&zwnj;గా నిలిచింది.
కృష్ణ-శ్రీదేవి కాంబినేషన్&zwnj;లో కూడా కొన్ని సూపర్ హిట్ సినిమాలు వచ్చాయి. కృష్ణ సరసన శ్రీదేవి నటించిన తొలి చిత్రం బుర్రిపాలెం బుల్లోడు. దీని తర్వాత సమాజానికి సవాల్, రామ్ రహీమ్, రాబర్ట్, ఘరానా దొంగ, దేవుడిచ్చిన కొడుకు, చుట్టాలున్నారు జాగ్రత్త, బంగారు బావ, గడసరి అత్త సొగసరి కోడలు, కలవారి సంసారం, బంగారు భూమి, వజ్రాయుధం సహా పలు సినిమాల్లో నటించింది ఈ జంట. వీటిలో వజ్రాయుధం బంపర్ హిట్.
కృష్ణంరాజు-శ్రీదేవి కాంబినేషన్&zwnj;లో వచ్చిన మొదటి చిత్రం పులిబిడ్డ. దీని తర్వాత ఈ జంట త్రిశూలం, అడవి సింహాలు, బాబులు గాడి దెబ్బ అనే సినిమాల్లో నటించింది. ఇందులో రాఘవేంద్రరావు డైరెక్షన్&zwnj;లో వచ్చిన త్రిశూలం ఇండస్ట్రీ హిట్&zwnj;గా నిలిచింది. అందాల నటుడు శోభన్&zwnj;బాబుకి కూతురిగా చేసిన శ్రీదేవి... పలు సినిమాల్లో నటించారు. వీరి కాంబినేషన్&zwnj;లో వచ్చిన మొదటి చిత్రం కార్తీకదీపం. దీని తర్వాత బంగారు చెల్లెలు, మోసగాడు, ఇల్లాలు, కృష్ణార్జునులు, దేవత, కోడెత్రాసు అనే సినిమాల్లో నటించింది ఈ జంట. ఇందులో రాఘవేంద్రరావు డైరెక్షన్&zwnj;లో వచ్చిన దేవత ఇండస్ట్రీ హిట్&zwnj;గా నిలిచింది. ఈ సినిమాలో ఆమె నటనకు తెలుగు ప్రేక్షకులు ఫిదా అయిపోయారు.
అంతేకాదు ఏఎన్నార్&zwnj;తో హీరోయిన్&zwnj;గా చేసిన శ్రీదేవి... తర్వాత కుమారుడు నాగార్జునతో కూడా సినిమాలు చేయడం విశేషం. టాలీవుడ్&zwnj;లో తొలి తరంతో పాటు... తర్వాత తరం హీరోలతో పాటూ హీరోయిన్&zwnj;గా అలరించారు. ఇక కాస్ట్యూమ్స్ విషయంలో ప్రత్యేక శ్రద్ధ తీసుకునే శ్రీదేవి రూప్ కి రాణి చోరోం కా రాజా చిత్రంలో దుష్మన్ దిల్ కా వో హై పాట కోసం 25 కేజీలు బరువైన గోల్డెన్ డ్రెస్ ధరించారు. ఆమె పదిహేను రోజుల పాటు షూటింగ్&zwnj;లో పాల్గొన్నారంటే ఒక పాత్ర కోసం ఆమెకున్న కమిట్&zwnj;మెంట్ ఏమిటో అర్ధం చేసుకోవచ్చు. ఇటీవల తమిళ పులి మూవీలో 20కేజీల బరువైన కాస్ట్యూమ్స్&zwnj;ను ఆమె ధరించి అందర్నీ అందంతో మెస్మరైజ్ చేశారు.